Glaphyridae

Glaphyridae er en liten familie av biller som hører til gruppen skarabider (Scarabaeoidea). De er gjerne hårete og livlig fargede biller som flyr mye og kan finnes på blomster. En del arter etterligner bier og humler, såkalt mimikry. Familien finnes ikke i Norge, men det er en del arter lenger sør i Europa.


== Utseende ==
Middelsstore (6–20 mm), avlange biller, ofte brokete farget og tett hårete. Mange etterligner bier og humler. Grunnfarge gulbrun til svart, ofte med metallglans. Hele kroppen er dekket med lange, oppstående, fine hår av varierende farge. Hodet er nedoverbøyd, antennene er 9- eller 10-leddete med en tre-leddet vifte, alle leddene fløyelsaktig hårete. Fasettøynene er delt av en list i fremkanten. Overleppen (labrum) og kjevene (mandibler) stikker fram foran hodeframkanten (clypeus). Brystskjoldet (pronotum) er mer eller mindre kvadratisk, hvelvet, ofte tett punktert og hårete. Dekkvingene er avlange, den ytterste delen er ofte tynn og spissene spriker slik at de ikke dekker hele bakkroppen. Beina er kraftige, framleggene (tibiae) har et par tenner på utsiden, mellom- og bakleggene kan ha forskjellig utviklede sporer. Føttene er fem-leddete, nokså lange og kraftige.


== Levevis ==
Lite er kjent om biologien. De voksne billene flyr om dagen og kan finnes svermende over blomster og busker i sandige områder . Larvene finnes blant annet i sanddyner ved kysten, der de spiser på råtnende plantedeler.


== Utbredelse ==
Gruppen er utbredt i varme, tørre områder over det meste av Jorda.


== Tallrike fossiler ==
Denne familien er forholdsvis godt belagt som fossiler. Fram til 2016 er det beskrevet 18 fossile arter, 10 av dem fra Kina, de eldste er rundt 125 millioner år gamle.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Glaphyridae MacLeay, 1819 – ca. 200 arter i 8 nålevende slekter
Underfamilien Cretoglaphyrinae Nikolajev, 2005 (utdødd)
Slekten Cretoglaphyrus Nikolajev, 2005
Underfamilien Glaphyrinae MacLeay, 1819
Slekten Cretohypna Zhuo, Nikolajev & Ren, 2012 - fossil slekt fra kritt-tiden
Slekten Lithohypna Nikolajev, Wang & Zhang, 2011 - fossil slekt fra kritt-tiden
Slekten Mesohypna Nikolajev & Ren, 2013 - fossil slekt fra kritt-tiden
Slekten Amphicoma Latreille, 1807  – tre europeiske arter
Slekten Anthypna Eschscholtz, 1818   – én europeisk art
Slekten Eulasia Truqui, 1848  – åtte europeiske arter
Slekten Glaphyrus Latreille, 1807  – 11 arter i Europa
Slekten Lichnanthe Burmeister, 1842 - amerikansk
Slekten Pygopleurus Motschulsky, 1859
usikker plassering, bør kanskje plasseres i oldenborrer (Melolonthinae)
Slekten Neolichnia Gutierrez, 1943


== Referanser ==


== Eksterne lenker ==
(en) Glaphyridae i Encyclopedia of Life 
(en) Glaphyridae i Global Biodiversity Information Facility 
(en) Glaphyridae hos Fauna Europaea 
(en) Glaphyridae hos Fossilworks 
(en) Glaphyridae hos ITIS 
(en) Glaphyridae hos NCBI 
(en) Kategori:Glaphyridae – bilder, video eller lyd på Wikimedia Commons 
Glaphyridae – detaljert informasjon på Wikispecies 
Bilder av noen arter fra Israel [4]
Bildegalleri over nordamerikanske arter: [5]
Bildegalleri over russiske arter [6]